LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL LIETUVOS RESPUBLIKOS SUSISIEKIMO MINISTRO 2011 M. LIEPOS 19 D. ĮSAKYMO NR. 3-431 „DĖL TECHNINIŲ PRIŽIŪRĖTOJŲ SERTIFIKAVIMO TAISYKLIŲ PATVIRTINIMO“ PAKEITIMO

2015 m. liepos 8 d. Nr. 3-288(1.5E)

Vilnius

P a k e i č i u Techninių prižiūrėtojų sertifikavimo taisykles, patvirtintas Lietuvos Respublikos susisiekimo ministro 2011 m. liepos 19 d. įsakymu Nr. 3-431 „Dėl Techninių prižiūrėtojų sertifikavimo taisyklių patvirtinimo“, ir papildau 111 punktu:

„111. Jeigu techninis prižiūrėtojas, pageidaujantis gauti techninio prižiūrėtojo sertifikatą, ketina atlikti prekinių vagonų techninę priežiūrą pagal kito sertifikuoto techninio prižiūrėtojo techninės priežiūros sistemą ir kartu su prašymu išduoti techninio prižiūrėtojo sertifikatą pateikia Inspekcijai dokumentus, kuriais patvirtinama, kad techninis prižiūrėtojas turi teisę atlikti prekinių vagonų techninę priežiūrą pagal kito sertifikuoto techninio prižiūrėtojo techninės priežiūros sistemą, yra laikoma, kad techninio prižiūrėtojo, pageidaujančio gauti techninio prižiūrėtojo sertifikatą, techninės priežiūros sistema atitinka Taisyklių 10 punkto reikalavimus.“

Susisiekimo ministras	Rimantas Sinkevičius